Mark Kingon bly nog 3 maande aan by SAID | Netwerk24
Mark Kingon bly nog 3 maande aan by SAID
Deur Hanlie Stadler 14 Maart 2019 11:16
Mark Kingon se kontrak as waarnemende kommissaris van die Suid-Afrikaanse Inkomstediens (SAID) is vir nóg drie maande tot 11 Junie verleng.
Mark Kingon, waarnemende kommissaris van die Suid-Afrirkaanse Inkomstediens. Foto: Deon Raath
Netwerk24 Foto: Deon Raath
Dis die vierde keer wat die kontrak verleng word.
Kingon neem sedert 19 Maart 2018 as kommissaris waar nadat pres. Cyril Ramaphosa die omstrede Tom Moyane afgedank het.
Volgens ’n verklaring van die tesourie kan Kingon se kontrak wel opgeskort word indien die president ’n permanente kommissaris aanstel.
Trevor Manuel, voormalige minister van finansies, lei op die oomblik ’n paneel wat onderhoude met die kortlys kandidate vir die pos voer.
Die paneel is aangewys op grond van aanbevelings oor hoe die kommissaris aangestel moet word deur oudregter Robert Nugent. Nugent het verlede jaar die kommissie van ondersoek na die SAID gelei.
Dié ondersoek het verskeie magsvergrepe deur Moyane uitgewys.
Moyane is deur oudpres. Jacob Zuma aangestel.
Tito Mboweni, minister van finansies, het Kingon bedank vir sy bereidwilligheid om in die pos aan te bly.
Meer oor: Mark Kingon | Suid-Afrikaanse Inkomstediens | Said | Belasting
Betaal Jan Taks teen 29 Maart
Só herbou Jan Taks vertroue in hom